Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 348/2000 για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Κροατίας και Ουκρανίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 19 Νοεμβρίου 1998, η Επιτροπή κίνησε διαδικασία αντιντάμπινγκ η οποία κατέληξε στην επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων, Κροατίας και Ουκρανίας με τον κανονισμό (ΕΚ) αριθ. 348/2000 του Συμβουλίου [1].

[1] ΕΕ L 45 της 17.2.2000, σ.1.

Ωστόσο χορηγήθηκε απαλλαγή από τους δασμούς για τις εισαγωγές που παράγονται και πωλούνται προς εξαγωγή στην Κοινότητα από τρεις εξαγωγείς της Ουκρανίας για τους οποίους η Επιτροπή έκανε δεκτή την κοινή ανάληψη υποχρέωσης (βλ. απόφαση αριθ. 2000/137/ΕΚ της Επιτροπής [2]). Αυτές οι εταιρείες απαριθμούνται στον προαναφερόμενο κανονισμό και απόφαση.

[2] ΕΕ L 46 της 18.2.2000, σ.34

Οι τρεις εταιρείες της Ουκρανίας ενημέρωσαν την Επιτροπή σχετικά με το ότι επιθυμούσαν να ανακαλέσουν την κοινή ανάληψη υποχρέωσης.

Με βάση τα ανωτέρω, είναι αναγκαίο να προταθεί στο Συμβούλιο, με τον συνημμένο κανονισμό, να τροποποιηθεί ο κατάλογος των εταιρειών που επωφελούνται από απαλλαγή του δασμού αντιντάμπινγκ από την Ουκρανία, όπως απαριθμούνται στο άρθρο 2 παράγραφος 4 του κανονισμού (ΕΚ) 348/2000.

Παράλληλα με τον επισυναπτόμενο κανονισμό, η Επιτροπή τροποποιεί το άρθρο 1 της απόφασης 2000/137/ΕΚ της Επιτροπής.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 348/2000 για την επιβολή οριστικού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Κροατίας και Ουκρανίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [3], και ιδίως το άρθρο 8,

[3] ΕΕ L 56, 6.3.1996, σ. 1, Κανονισμός όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257, 11.10.2000, σ. 2).

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα εξής:

A. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Στις 19 Νοεμβρίου 1998, η Επιτροπή κίνησε διαδικασία αντιντάμπινγκ [4] κατά των εισαγωγών ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα («το υπό εξέταση προϊόν») καταγωγής, μεταξύ άλλων, Ουκρανίας.

[4] ΕΕ C 353, 19.11.1998, σ.13.

(2) Η διαδικασία αυτή κατέληξε στην επιβολή δασμού αντιντάμπινγκ με τον κανονισμό (ΕΚ) αριθ. 348/2000 του Συμβουλίου [5] το Φεβρουάριο 2000 για να εξαλειφθούν οι ζημιογόνες επιπτώσεις του ντάμπινγκ.

[5] ΕΕ L 45 της 17.2.2000, σ.1.

(3) Παράλληλα, με την απόφαση αριθ. 2000/137/ΕΚ [6], η Επιτροπή αποδέχτηκε κοινή ανάληψη υποχρέωσης ως προς τις τιμές μέχρις ενός κατωτάτου ορίου του όγκου που περιελάμβανε μέτρα για την παρακολούθηση της ανάληψης υποχρέωσης από τρεις παραγωγούς-εξαγωγείς της Ουκρανίας, δηλ. τις εταιρείες Dnepropetrovsk Tube Works ('DTW'), Nikopol Pivdennotrubny Works (που αργότερα μεταφέρθηκε στο Nikopolsky Seamless Tube Plant "Niko Tube" [7]) και Nizhnedneprovsky Tube Rolling Plant ('NTRP'). Κατά συνέπεια, οι εισαγωγές του υπό εξέταση προϊόντος από αυτούς τους παραγωγούς-εξαγωγείς απηλλάγησαν από τον εν λόγω δασμό αντιντάμπινγκ.

[6] ΕΕ L 46 της 18.2.2000, σ.34.

[7] ΕΕ C 198 της 13.7.2001, σ.2.

B. ΕΘΕΛΟΥΣΙΑ ΑΝΑΚΛΗΣΗ ΤΗΣ ΚΟΙΝΗΣ ΑΝΑΛΗΨΗΣ ΥΠΟΧΡΕΩΣΗΣ

(4) Οι DTW, Niko Tube και NTRP ενημέρωσαν την Επιτροπή σχετικά με το ότι επιθυμούσαν να ανακαλέσουν την κοινή ανάληψης υποχρέωσης. Συνεπώς, με την απόφαση της Επιτροπής 2002/xxx/ΕΚ, διεγράφησαν οι ονομασίες αυτών των εταιρειών από τον κατάλογο των εταιρειών των οποίων οι αναλήψεις υποχρεώσεων έχουν γίνει αποδεκτές στο άρθρο 1 της απόφασης 2000/137/ΕΚ.

Γ. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΚ) αριθ. 348/2000

(5) Με βάση τα ανωτέρω και δυνάμει του άρθρου 8 παράγραφος 9 του κανονισμού (ΕΚ) αριθ. 384/96 του Συμβουλίου, το άρθρο 2 παράγραφος 4 του κανονισμού (ΕΚ) αριθ. 348/2000 πρέπει να τροποποιηθεί ανάλογα και οι παραγωγοί-εξαγωγείς πρέπει να υπαχθούν στον κατάλληλο συντελεστή του δασμού αντιντάμπινγκ για την Ουκρανία που έχει καθοριστεί στο άρθρο 1 παράγραφος 2 του κανονισμού (ΕΚ) αριθ. 348/2000 (38.5%).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας το άρθρου 2 παράγραφος 4 του κανονισμού (EΚ) αριθ. 348/2000 του Συμβουλίου αντικαθίσταται από τον ακόλουθο πίνακα:

>ΘΕΣΗ ΠIΝΑΚΑ>

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος